User:Kviki~hrwiki/sandbox

Zello je kompanija osnovana u Austinu, u Texasu. Pod istim je imenom pokrenula i razvija aplikaciju namijenjenu glasovnoj komunikaciji korisnika kao što to rade dvosmjerni radio-uređaji (poznatiji kao "voki-toki").

Zello je aplikacija koja radi na principu push-to-talk (PTT) tj. pritisni-za-govor (PZG), koristeći pri tome Internet kao komunikacijski medij (radi po Internet Protokolu IP). Služi kao komunikator za osobne i poslovne korisnike. Dostupna je za Android, iOS, BlackBerry, Windows Phone, Windows PC, poslovne i mobilne uređaje. Može služiti i kao veza mreže dvosmjernih radio uređaja s mrežom Internetom povezanih uređaja na kojima je aplikacija instalirana. Aplikacija "Zello" je potpuno besplatna verzija, dok je "Zello@Work" poslovna verzija, razgovori su zaštićeni (kodirani), i besplatna je za mreže do 5 korisnika, veći broj korisnika se naplaćuje po korisniku mjesečno ili godišnje

Povijest kompanije
Alexey Gavrilov razvio je proizvod pod originalnim nazivom Loudtalks koji je predstavljen na TechCrunch 40 Mobile and Communications Conference 17. rujna 2007.

Zello je usvojio Loudtalks tehnologiju, promijenio ime, preselio razvojni tim u Austin, dodao aplikacije i predstavio se 20.lipnja 2012.

Bill Moore je glavni direktor, Alexey Gavrilov je tehnički direktor.

Moore je bio osnivač i glavni direktor u TuneIn gdje su Gavrilov i njegov tim napravili popularnu TuneIn aplikaciju.

Proizvod
Zello služi kao zamjena za tradicionalne dvosmjerne radio sustave, nudeći dodatne mogućnosti kao što su povijest, ponavljanje posljednje primljene poruke, upozorenja, podrške za rad sa Bluetooth uređajima, slanje slika ili vizualnih informacija. Radi na 2G, 4G, 3G i GPRS/EDGE mrežama, ali i mimo njih, preko Wi-Fi mrežnih sustava.

Zello je "servis direktnih poruka koji omogućuje korisnicima slobodnu komunikaciju bilo privatno sa pojedincima ili preko kanala koji podržavaju stotine tisuća korisnika", kako je rekao senator SAD-a Ted Cruz. To omogućuje ljudima upotrebu njihovih mobilnih telefona i računala kao osobnih radio stanica (ili voki-tokija) za vezu po cijelom svijetu.

Zello korisnici mogu napraviti vlastiti kanal i dozvoliti upravljanje drugim Zello korisnicima koji postaju kontrolori kanala. Kolumnist za tehnologiju New York Timesa, David Pogue opisuje Zello kanale, " Kao većina najboljih aplikacija, Zello vam omogućuje stvaranje grupa tako da možete napraviti nešto kao telefonsku liniju (konferenciju) za druženje između šačice – ili stotine – prijatelja ili poslovnih suradnika"

Kada je kanal jednom napravljen, on se može pojaviti na popisu "popularnih" a tvorac kanala može dodijeliti po potrebi mnogo kontrolorskih ovlasti korisnicima da bi kanal održao sigurnim i prikladnim za upotrebu svim ostalim članovima kanala. Zello je dostupan za korisnike koji rade na različitim operativnim sustavima i uređajima tipa Android, iOS, Windows Phone, i BlackBerry a osim toga, dostupan je i za korisnike osobnih računala (PC) sa Windows operativnim sistemom ako instaliraju Windows PC verziju Zello aplikacije.

Vijesti
Zello je u lipnju 2013. postao vijest kada su ga Turski prosvjednici koristili za zaobilaženje državne cenzure. Kao rezultat, Zello je vrhunska najkorištenija aplikacija u Turskoj tijekom prvog tjedna lipnja 2013.

U veljači 2014. blokirao ga je CANTV, Venezuela. Zello se vrlo brzo prilagodio, pojavila se verzija i zakrpe za izbjegavanje i zaobilaženje blokada kao podrška za oko 600 000 lokalnih korisnika, koji su preuzeli aplikaciju za međusobnu komunikaciju usred prosvjeda. To "je bila jedna od najčešće skidanih aplikacija u Ukrajini i Venezueli".

Vanjske poveznice

 * Official Website

Category:Start-Class apps articles Category:Companies based in Austin, Texas Category:Walkie-talkies